Spasiefout

duimnael|350px|"Hoopstraat" is die korrekte spelling.
duimnael|350px|Amptelik verkeerd: Landdroskantoor is die korrekte spelwyse.
duimnael|350px|Kry jou ry: Wegsleepsone is een woord; 'n koppelteken ontbreek.

'n Spasiefout by kontinentale Germaanse tale verwys na die verskynsel waar woorde wat deel is van 'n samestelling los van mekaar geskryf word (met 'n spasie tussenin), terwyl die spelreëls voorskryf dat hul vas of met 'n koppelteken geskryf moet word. Dit kom veral voor by samestellings wat uit lang woorddele bestaan, of waarvan een van die woorddele 'n eienaam of handelsnaam is.

Volgens die Afrikaanse woordelys en spelreëls word spasiefoute in Afrikaans gewoonlik gemaak weens voortdurende kontak met Engels, waar die los of vas skryf in baie gevalle nie so konsekwent soos in Afrikaans is nie. 

 Voorbeelde 
 Spasiefout  Regte spelling Drank gebruik  Drankgebruik Hoë spoed trein Hoëspoedtrein Hoop Straat  Hoopstraat IBM rekenaar  IBM-rekenaar Rommel strooi  Rommelstrooi Spasie fout  Spasiefout Sport kompleks  Sportkompleks Web bladsy  Webbladsy

 Bron 
 Afrikaanse woordelys en spelreëls, 10de uitgawe. bl. 112-113

Kategorie:Taal